Elképesztõ csata után a Gyõr nyerte a nõi kézilabda Magyar Kupát
A Gyõri Audi ETO KC 13. alkalommal nyerte meg a nõi kézilabda Magyar Kupát, mivel 27-23-ra legyõzte az Érd HC csapatát a vasárnap délutáni döntõben a Papp László Budapest Sportarénában.
Eredmény:
nõi Magyar Kupa, döntõ:
Gyõri Audi ETO KC-Érd HC 27-23 (12-13)
a legeredményesebb játékosok: Görbicz 7, Groot 6, González 4, Puhalák 3, illetve Krpez Slezak 6, Kiss N. 4, Signaté 3

A bajnok gyõriek közül Tomori Zsuzsanna, Nora Mörk és Stine Oftedal, az érdiektõl pedig Klivinyi Kinga hiányzott sérülés miatt.

Jobban kezdték a finálét az érdiek (0-3), több mint öt perc után született meg az ETO elsõ gólja, de mivel a folytatásban hatékonyabbá vált a védekezése, a 21. percben átvette a vezetést a Gyõr (9-8). A továbbiakban is színvonalas volt a játék, a nagy küzdelemben egy gólnál nagyobb különbség egyik csapat javára sem alakult ki, a szünetben az Érd állt jobban (12-13).

A második felvonás elején Katarina Krpez Slezak vezérletével õrizte elõnyét a Pest megyei együttes, sõt a 39. percben ismét három találat volt a különbség. Görbicz Anita három, illetve az érdiektõl kölcsönvett spanyol Mireya González Álvarez két góljával azonban hat perc alatt fordított a Gyõr (21-19).

Az egyik oldalon Cornelia Nycke Groot, a másikon pedig Kiss Nikolett pillanatai következtek, és amikor - az 56. perc elején - Anja Althaus is betalált, újra kettõvel vezetett a Gyõr (25-23).

Újabb fordulatot már nem tartogatott a döntõ, mivel az ETO a hajrában keményen védekezett, ezt kihasználva növelni tudta a különbséget, és megszerezte története 13. Magyar Kupa-elsõségét, ezzel az örökrangsor élére állt.

„Nagyon szoros lett. Jó reklám volt a magyar kézilabdának ez a négyes döntõ. Fantasztikus atmoszféra és környezet. Mindenki élvezte a meccset, gratulálnom kell az Érdnek, közel volt hozzánk. Nem mondanám õket vesztesnek. Az utolsó pillanatokban túllendültünk a feszültségen. A bizalom és a védekezés volt a siker kulcsa, hittünk magunkban. Sok ilyen szintû meccset játszottunk a szezonban, ez most sokat segített" – árulta el Ambros Martín, a Gyõr edzõje.

Az idei volt a legnehezebb négyes döntõ. A Ferencváros és az Érd ellen is hatalmasat kellett küzdenünk. A finálé a fáradtság miatt mindkét csapat számára nehéz volt, mindenki nagyot küzdött, mi most nagyobbat. Nagyon boldog vagyok" – mondta Görbicz Anita, a Gyõr világklasszisa.

Szabó Edina, az Érd edzõje most szomorú, de dolgoznak tovább.

„Mindig csak egy gyõztes van. Nagyon szerettünk volna nyerni, bánt a vége. Bíztam benne, hogy a legvégén dõl el a meccs. Bosszant, hogy sok labdát adtunk a Gyõrnek, amibõl gólokat lõttel. Vegyes érzelmek vannak bennem Mireya González miatt, de ilyen a sport. Szomorúak vagyunk, de gratulálunk a Gyõrnek. Most így alakult, majd feldolgozzuk, és dolgozunk tovább."

A nõi kézilabda Magyar Kupa eddigi gyõztesei és a legutóbbi tíz döntõ:

Az eddigi MK-gyõztesek:
13-szoros: Gyõri ETO KC
12-szeres: Ferencváros, Vasas SC
5-szörös: Debrecen, Dunaferr SE
3-szoros: Bp. Spartacus SC
2-szeres: Vörös Lobogó, Magyar Posztó, TFSE, Bakony Vegyész
1-szeres: Bp. Vörös Meteor, Bp. Szikra, Goldberger SE, Építõk KC (Hargita KC)

A legutóbbi tíz döntõ:
2008/2009, Gyõr: Gyõri Audi ETO KC - DVSC-Aquaticum 32-27 (14-14)
2009/2010, Gyõr: Gyõri Audi ETO KC-FTC Rightphone 33-20 (20-9)
2010/2011, Gyõr: Gyõri Audi ETO KC - DVSC-Korvex 29-21 (12-14)
2011/2012, Gyõr, Gyõri Audi ETO KC - Budapest Bank-Békéscsabai ENKSE 42-22 (22-11)
2012/2013, Veszprém: Gyõri Audi ETO KC - FTC-Rail Cargo Hungaria 36-28 (17-11)
2013/2014, Dabas: Gyõri Audi ETO KC - FTC-Rail Cargo Hungaria 34-29 (18-14)
2014/2015, Gyõr: Gyõri Audi ETO KC - FTC-Rail Cargo Hungaria 29-23 (15-14)
2015/2016, Szigetszentmiklós: Gyõri Audi ETO KC-Érd 33-27 (16-12)
2016/2017, Kecskemét: FTC-Rail Cargo Hungaria - Gyõri Audi ETO KC 34-32 (16-15, 29-29) - hétméteresekkel
2017/2018, Budapest: Gyõri Audi ETO KC-Érd HC 27-23 (12-13)